<classify> Taifa Stars ilipiga kambi Uturuki kwa zaidi ya wiki moja ikijiandaa kwa mchezo dhidi ya Nigeria au Super Eagles kwa ajili ya kufuzu kwa fainali za Kombe la Mataifa ya Afrika Gabon 2017 kwenye Uwanja wa Taifa jijini Dar es Salaam Jumamosi.Kwa mujibu wa taarifa kutoka kwa msemaji wa Shirikisho la Soka Tanzania TFF Baraka Kizuguto, Stars ilifanya mazoezi ya mwisho jana asubuhi katika viwanja vya hoteli ya Green Park Kartepe Kocaeli nchini Uturuki.Kocha Mkuu wa Stars Charles Mkwasa alisema kuwa anashukuru kambi imekuwa na mafanikio makubwa kwani vijana wanaonesha mabadiliko makubwa sana. Ukiondoa mchezaji moja tu ambaye ni majeruhi Abdi Banda, Mkwasa amesema wachezaji wengine wote wapo fit na kila mmoja atakayepata nafasi katika mchezo wa Jumamosi atafanya vizuri, alisema Kizuguto akimkariri Mkwasa.Mkwasa amesema mazingira ya kambi yamekuwa mazuri, na katika mechi ya mazoezi dhidi ya Libya iliyochezwa Ijumaa, vijana wake walicheza vizuri kwa nguvu na kufuata maelekezo yake, makosa machache yaliyojitokeza katika mchezo huo wameyafanyia kazi na sasa anaamini wako tayari kuwakabili Nigeria.Mkwasa aliwaomba Watanzania kujitokeza kwa wingi Uwanja wa Taifa Jumamosi kuishangilia timu ya Taifa, kwani uwepo wa mashabiki wengi uwanjani utawaongeza ari zaidi wachezaji na kujiona wapo nyumbani wanapambana kwa ajili ya taifa lao.Naye nahodha wa Taifa Stars, Nadir Haroub alisema maandalizi waliyopata ni mazuri na yamewajenga vilivyo kuelekea kwenye mchezo dhidi ya Nigeria, ambapo aliwaomba Watanzania kujitokeza kwa wingi kuwaunga mkono.Nadir amesema wao kama wachezaji kila mmoja yupo fit na anahitaji kucheza mechi hiyo, hivyo yeyote atakayepata nafasi ya kucheza ana imani atafanya vizuri katika kuipeperu sha bendera ya Tanzania.Mara baada ya kuwasili Dar es Salaam timu itaendelea na kambi kwa kufanya mazoezi mepesi siku ya Jumatano pamoja wa wachezaji wa kimataifa Mbwana Samatta, Thomas Ulimwengu na Mrisho Ngasa katika Uwanja wa Taifa kujiandaa na mchezo huo  <topic>: michezo 